40. ΒΑΣΙΛΙΚΟΝ ΔΙΑΤΑΓΜΑ της 20 Νοεμ./17 Δεκ. 1958 Περί καθορισμού ορίου ηλικίας των διοριζομένων εις θέσεις του κλάδου Μεταφραστών και βοηθών μεταφραστών των Εμπορικών και Βιομηχανικών Επιμελητηρίων. Έχοντες υπ’ όψιν τας διατάξεις της παρ. 1 του αρθρ.16 του Νομ. 1811/51 «περί κώδικος καταστάσεως των Δημοσίων Διοικητικών Υπαλλήλων», τας διατάξεις της παρ. 2 του άρθρ. 1 και της παρ. 1 του άρθρ. 7 του από 23/31.12.1955 Β.Δ/τος «περί εφαρμογής του υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», την υπ’ αριθ. 552/1958 σύμφωνον γνωμοδότησιν του ΑΣΔΥ και την υπ’ αριθ. 517/58 γνώμην του Συμβουλίου Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν. Άρθρον μόνον.-Κατ’ εξαίρεσιν του εν παρ. 1 του άρθρ. 16 του Νόμ. 1811/1951 οριζομένου ανωτάτου ορίου ηλικίας προς διορισμόν, επιτρέπεται ο εις τον Κλάδον Μεταφραστών και Βοηθών Μεταφραστών Β΄ Κατηγορίας των Εμπορικών και Βιομηχανικών Επιμελητηρίων διορισμός και προσώπων συμπληρωσάντων το 35ον αλλ’ ουχί και το 50ον έτος της ηλικίας των. 